17. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 326 της 10 Απρ./4 Μαΐου 1974 (ΦΕΚ Α΄  120) Περί Διοικητικού Συμβουλίου του Ταμείου Επαγγελματιών και Βιοτεχνών Ελλάδος, των αρμοδιοτήτων αυτού, του Διοικητού και του Υποδιοικητού. Έχοντες υπ’ όψει: 1.Το άρθρ. 5 παρ. 1 του Ν. Δ. 88/1973 (ΦΕΚ 159/1973 τεύχ. Α΄) «περί διοικήσεως και οργανώσεως των Υπηρεσιών του Ταμείου Επαγγελματιών και Βιοτέχνων Ελλάδος» (ΤΕΒΕ). 2.Την υπ’ αριθ. 139/21.2.1974 γνωμοδότησιν του Συμβουλίου της Επικρατείας. προτάσει του Ημετέρου επί των Κοινωνικών Υπηρεσιών Υπουργού, απεφασίσαμεν και διατάσσομεν: Σύνθεσις Διοικητικού Συμβουλίου Άρθρ.1.-1-3.(Για την σύνθεση του Δ/κου Συμβουλίου βλ. Νόμ. 655/1977, κατωτ. αριθ. 19). 4.(Για την απαρτία του Δ. Σ. βλ. άρθρ. 3 της Φ. 35/1152/28 Μαρτ.-18 Απρ. 1978 (ΦΕΚ Β΄ 357) απόφ. Υπ. Κοινωνικών Υπηρεσιών (κατωτ. αριθ. 21). Κωλύματα ορισμού-Αντικατάστασις μελών Άρθρ.2.-1.Δεν ορίζεται μέλος του Διοικητικού Συμβουλίου: α)Οι μη έχων την Ελληνικήν ιθαγένειαν. β)Ο συμπληρώσας το 25ον έτος της ηλικίας του. γ)Ο ανίκανος να αναλάβη ή να διατηρήση δημόσιον λειτούργημα κατά τας διατάξεις του άρθρ. 18 του Νόμ. 1811/1951. δ)Ο μη .εχων την ελευθέραν διαχείρισιν της περιουσίας του. ε)Ο τελών εις οιανδήποτε αξίαν λόγου οικονομικήν σχέσιν προς το Ταμείον. ς)Ο καθυστερών την καταβολήν εισφορών προς το Ταμείον. ζ)Προκειμένου περί των εξ ησφαλισμένων μελών του Συμβουλίου, ο μη συμπληρώσας 5ετή τουλάχιστον χρόνον ασφαλίσεως παρά τω Ταμείω. η)Ο καταδικασθείς δια παράβασιν διατάξεων του παρόντος και εις βαθμόν τουλάχιστιν πλημελήματος, ως και ο υπόδικος δια την τοιαύτην παράβασιν. 2.Η μετά τον ορισμόν επέλευσις λόγου τινός εκ των υπό στοιχ. α, γ εώς και ς της παρ. 1 του παρόντος άρθρου αναφερομένων, ως και η αποβολή της ιδιότητος υφ’ ην εγένετο ο ορισμός μέλους τινός του Συμβουλίου, συνεπάγεται έκπτωσιν εκ του αξιώματος αποφάσει του Υπουργού, ήτις λαμβάνεται μετά γνώμην του Διοικητικού Συμβουλίου ή και αυταπαγγέλτως. 3.Δύναται ο Υπουργός, μετά γνώμην του Διοικητικού Συμβουλίου του Ταμείου, να απαλλάσση των καθηκόντων του μέλος τούτου όπερ αδικαιολογήτως ήθελεν απουσιάσει επί τρείς τουλάχιστον συνεχείς συνεδριάσεις του Συμβουλίου ή ένεκεν ραθυμίας, ατελούς, ως και μη εγκαίρου εκπληρώσεως των καθηκόντων του. 4.Τα εις αντικατάστασιν εκπιπτόντων, αποβιούντων, ή οπωσδήποτε αποχωρούντων, οριζόμενα μέλη, ορίζονται δια τον υπόλοιπον χρόνον της θητείας των εκπεσόντων, αποβιωσάντων ή αποχωρησάντων μελών. 5.Εν περιπτώσει θανάτου παραιτήσεως, απωλείας της ιδιότητος υφ’ ην ωρίσθη ή εκπτώσεως μέλους τινός, τακτικού ή αναπληρωματικού, το Διοικητικόν Συμβούλιον νομίμως συνεδριάζει μέχρις ορισμού αντικαταστάτου δια των υπολοίπων μελών τακτικών ή αναπληρωματικών αυτού, τηρουμένων των διατάξεων περί απαρτίας. Ορισμός και θητεία μελών Διοικητικού  Συμβουλίου Άρθρ.3.-1.Τα υπό στοιχ. β΄, γ΄, και δ΄ της παρ. 1 του άρθρ. 1 μέλη του Διοικητικού Συμβουλίου ορίζονται μετ’ ισαρίθμων αναπληρωτών αυτών, επί τριετεί θητεία, δι’ αποφάσεως του Υπουργού Κοινωνικών Υπηρεσιών δημοσιευομένης εις την Εφημερίδα της Κυβερνήσεως. 2.Εν περιπτώσει λήξεως της θητείας των μελών του Διοικητικού Συμβουλίου, αύτη παρατείνεται αυτοδικαίως μέχρι του ορισμού των νέων μελών, ουχί πάντως πέραν του τριμήνου από της λήξεώς της. Αρμοδιότητες Διοικητικού Συμβουλίου Άρθρ.4.-1.Το Διοικητικόν Συμβούλιον του Ταμείου αποφασίζει εφ’ όλων των γενικών ζητημάτων διοικήσεως και διαχειρίσεως αυτού. 2.Το Διοικητικόν Συμβούλιον ειδικώτερον: α)Εγκρίνει τον Προΰπολογισμόν, Απολογισμόν και Ισολογισμόν  του Ταμείου, ως και τας απαιτούμενας τροποποιήσεις του προΰπολογισμού κατά την εκτέλεσιν αυτού. β)Αποφασίζει επί της τοποθετήσεως ή επενδύσεως κεφαλαίων του Ταμείου, ως και επί της αγοράς, αξιοποιήσεως, ανοικοδομήσεως και εκποιήσεως ακινήτων και λοιπών περιουσιακών στοιχείων εν όψει των εκ των κειμένων διατάξεων περιορισμών. γ)Αποφασίζει επί της διενεργείας οιασδήποτε δαπάνης πέραν του ποσού των 100.000 δραχμών, ως και επί του αποτελέσματος των διενεργουμένων προς τούτο διαγωνισμών. δ)Αποφαίνεται επί παντός θέματος αναγομένου εις τας αρμοδιότητας του Διοικητού, όπερ ήθελεν παραπέμφθη εις αυτό υπό τούτου προς γνωμοδότησιν ή προς λήψιν αποφάσεως. ε)Εισηγείται επί της υποβολής προτάσεων προς το αρμόδιον Υπουργείον επί θεμάτων καθορισμού του ύψους των ασφαλιστικών εισφορών και των προς ταύτας συνηρτημένων ορίων ασφαλιστικών κλάσεων, περί του ύψους των παροχών αμφοτέρων των κλάδων, και των προΰποθέσων προς απονομήν τούτων. (Αντί για τη σελ.180, 09) Σελ. 180,09(α) Τεύχος 729-Σελ.9 Καταστατικές διατάξεις Τ.Ε.Β.Ε. 39.Δ.α.17 ς)Αποφασίζει επί της καταρτίσεως, τροποποιήσεως και συμπληρώσεως των Κανονισμών του Ταμείου κατά τας κειμένας διατάξεις. Αρμοδιότητες Διοικητού Άρθρ.5.-1.Ο Διοικητής έχει τας ακολούθους αρμοδιότητας: α)Ως Πρόεδρος του Διοικητικού Συμβουλίου του Ταμείου καθορίζει τα θέματα της ημερησίας διατάξεως, διευθύνει τας συνεδριάσεις αυτού, εισηγείται επί του προΰπολογισμού και ισολογισμού και επιλαμβάνεται της εκτελέσεως των λαμβανομένων αποφάσεων. β)Προΐσταται όλων των Υπηρεσιών του Ταμείου, εποπτεύει και ελέγχει αυτάς και λαμβάνει τα κατά την κρίσιν του μέτρα δια την συμμόρφωσιν αυτών προς τας κειμένας διατάξεις. γ)Προσλαμβάνει, μεταθέτει και αποσπά το πάσης φύσεως προσωπικόν του Ταμείου, επιφυλασσομένων των διατάξεων του Υπαλληλικού Κώδικος, ως ούτος εφαρμόζεται επί των Ν. Π. Δ. Δ. δ)Ασκεί την κατά τας κειμένας διατάξεις πειθαρχικήν εξουσίαν επί του προσωπικού του Ταμείου. ε)Εκπροσωπεί το Ταμείον δικαστικώς και εξωδίκως, έναντι παντός, δικαιούμενος να αναθέτη την εκπροσώπησιν αυτού εν όλω ή δια τινας υποθέσεις εις τον Υποδιοικητήν, εις μέλος του Διοικητικού Συμβουλίου, τον Γενικόν Διευθυντήν, εις δικηγόρον ή ανώτερον υπάλληλον του Ταμείου. ς)Αποφασίζει την χορήγησιν αδείας απουσίας εις το πάσης φύσεως προσωπικόν ή την μετακίνησιν αυτού εκτός έδρας οσάκις αι ανάγκαι της υπηρεσίας απαιτούν τούτο, την χορήγησιν εκπαιδευτικών αδειών άνευ αποδοχών εις το προσωπικόν του Ταμείου, ως και την αποδοχήν παραιτήσεως των υπαλλήλων ή λοιπών οργάνων αυτού. ζ)Αποφασίζει επί παντός θέματος σχετικού με την δικαστικήν επιδίωξιν οιασδήποτε αξιώσεως του Ταμείου ή την απόκρουσιν τοιαύητς κατ’ αυτού (έγερσιν αγωγής, απόκρουσιν, παρέμβασιν, άσκησιν ενδίκων μέσων, ανάθεσιν εις δικηγόρον, καθορισμόν αμοιβής αυτού, επαγωγήν ή αντεπαγωγήν όρκου, εγχείρισιν μηνύσεως κλπ.). η)Δύναται να παρίσταται εις τας συνεδριάσεις πασών των Επιτροπών του Ταμείου πέραν των προβλεπομένων μελών αυτών, οσάκις δε παρίσταται προεδρεύει αυτών.Εν τη περιπτώσει δε ταύτη αι Επιτροπαί αποφασίζουν παρόντων 3 τουλάχιστον εκ των μελών των, εις περίπτωσιν δε ισοψηφίας υπερισχύει η ψήφος του προεδρεύοντος Διοικητού. Σελ. 180,10(α) Τεύχος 729-Σελ.10 θ)Αποφασίζει μέχρι ποσού 100.000 δραχμών την διενέργειαν οιασδήποτε δαπάνης, προμηθειών ή μισθώσεων. ι)Εγκρίνει εντός του ως άνω ορίου το αποτέλεσμα διαγωνισμών, προμηθειών κατά τα υπό των Κανονισμών οριζόμενα, πλήν εάν έχη υποβληθή ένστασις τις, ότε αμόδιον δια την λήψιν αποφάσεως είναι το Διοικητικόν Συμβούλιον. ια)Αποφασίζει περί εκποιήσεως ή καταστροφής αχρήστου υλικού καθορίζων και τον τρόπον πραγματοποιήσεως αυτής. ιβ)Αποφασίζει επί της ασφαλιστικής καταστάσεως, της κατατάξεως κατά κλάσιν ή ανακατατάξεως των ησφαλισμένων του Ταμείου, επί του καθορισμού του χρόνου ασφαλίσεως και επί της απονομής των παροχών αμφοτέρων των Κλάδων εις τα δικαιούμενα πρόσωπα, κατά τας εκάστοτε ισχυούσας διατάξεις. ιγ)Αποφασίζει ωσαύτως επί παντός ετέρου θέματος αφορώντος εις τη διοίκησιν και εις την λειτουργίαν του Ταμείου εν γένει, μη ανήκοντος κατ’ άλλας διατάξεις εις την αρμοδιότητα ετέρων οργάνων. 3.Ο Διοικητής δύναται οσάκις κρίνει τούτο σκόπιμον να παραπέμπη εις το Δ. Σ. παν θέμα της αρμοδιότητος αυτού προς λήψιν αποφάσεων ή να ζητή την γνώμην αυτού. 39.Δ.α.17 Καταστατικές διατάξεις Τ.Ε.Β.Ε. 